Lav et referat af nedenstående tekst:

Tekst:
I TV2 Nords ugentlige aktualitetsprogram, "Fokus", skal det på mandag handle om den tredje Limfjordsforbindelse. I den forbindelse har seerne mulighed for at stille spørgsmål til transportminister Benny Engelbrecht (S). Så hvis du har et spørgsmål til ministeren, så kan du allerede nu stille det i kommentarsporet på TV2 Nords Facebook-opslag nedenfor: Debatten om den tredje Limfjordsforbindelse er blusset op igen, efter at Vejdirektoratet har offentliggjort en ny VVM-redegørelse, der betyder 'vurdering af virkning på miljøet'. Benny Engelbrecht (S) skal snart indlede forhandlinger om en ny politisk aftale om kommende investeringer i infrastrukturen i Danmark, og i den forbindelse bliver den nye VVM-redegørelse en væsentlig brik i det store puslespil, der skal gå op. Se med i "Fokus" mandag den 1. marts omkring klokken 19.50 på TV2 Nord Salto.

Referat:
Hvis du har et spørgsmål til transportministeren, så har du mulighed for at stille det, når TV2 Nords program "Fokus" på mandag stiller skarpt på seneste nyt om den tredje Limfjordsforbindelse.